16. 6. 90 De Europæiske Fællesskabers Tidende Nr. C 147/5 
STATSSTØTTE 
nr. 3/90 
(Italien) 
(Artikel 92 til 94 i Traktaten om Oprettelse af Det Europæiske Fællesskab) 
(90/C 147/05) 
Meddelelse fra Kommissionen i henhold til EØF-Trakta-
tens artikel 93, stk. 2, til de øvrige medlemsstater og 
andre interesserede parter om visse former for støtte, 
som myndighederne i området Emilia-Romagna har 
besluttet at yde i fiskerisektoren. 
Ved skrivelse af 12. december 1989, der indgik til 
Kommissionen den 4. januar 1990, meddelte den 
italienske regering Kommissionen ovennævnte støttepro­
jekt. 
Ved telex af 12. januar 1990 anmodede Kommissionen 
om visse yderligere oplysninger, der var nødvendige for 
at vurdere projektet. Ved skrivelse af 26. januar 1990, 
der indgik den 5. februar 1990, fremsendte den italienske 
regering de ønskede oplysninger. 
Kommissionen konstaterer, at det drejer sig om støtte til 
en virksomhed, der forarbejder middelhavsfisk med 
henblik på finansiel omlægning. 
Kommissionen har behandlet denne støtte under hensyn­
tagen til konkurrencereglerne og bl.a. retningslinjerne for 
behandlingen af statsstøtte i fiskerisektoren (EFT nr. C 
313 af 8. 12. 1988, s. 21). Kommissionen konstaterer, at 
resultatet af denne støtte ville være en forbedring af virk­
somhedens likviditet, så at den kan genoptage sine akti­
viteter med støtte fra de tilsluttede fiskere. Den påtænkte 
støtte kan forvride konkurrencen ved at formindske den 
pågældende virksomheds omkostninger. I betragtning af 
forholdene på sardinmarkedet på fællesskabsplan og 
størrelsen af den pågældende virksomhed (50 °/o af 
sardinlandingerne i Porto Garibaldi; omsætning 7,8 mia. 
lire) kan den påvirke samhandelen mellem medlemssta­
terne. 
På grund af støttens art og formål skal den betragtes 
som driftsstøtte, der ifølge oplysningerne fra de 
italienske myndigheder ikke er knyttet til en omstruktu­
reringsplan, der anses for forenelig med det fælles 
marked. Støtten falder derfor ikke ind under undtagel­
serne fra princippet om forbud mod støtte, jf. 
EØF-Traktatens artikel 92, stk. 2. Ifølge Kommissionens faste praksis anses en sådan støtte for uforenelig med det 
fælles marked. 
1. Kommissionen har derfor besluttet at indlede proce­
duren i EØF-Traktatens artikel 93, stk. 2, med 
hensyn til ovennævnte støtteprojekt. 
Som led i denne procedure opfordrer Kommissionen 
de italienske myndigheder til senest en måned fra 
datoen for denne skrivelse at fremsætte deres 
bemærkninger hertil. 
2. Kommissionen underretter de italienske myndigheder 
om, at den ved offentliggørelse af dette brev i De 
Europæiske Fællesskabers Tidende vil opfordre de 
øvrige medlemsstater og andre interesserede parter til 
at fremsætte deres bemærkninger hertil. 
Kommissionen erindrer de italienske myndigheder 
om, at de påtænkte foranstaltninger ifølge 
EØF-Traktatens artikel 93, stk. 3 ikke må iværk­
sættes, før der er truffet endelig beslutning efter 
proceduren i artikel 93, stk. 2. 
Kommissionen henleder de italienske myndigheders 
opmærksomhed på den skrivelse, som den den 3. 
november 1983 fremsendte til alle medlemsstater 
vedrørende deres forpligtelser i henhold til 
EØF-Traktatens artikel 93, stk. 3, samt på den 
meddelelse, der blev offentliggjort i De Europæiske 
Fællesskabers Tidende nr. C 318 af 24. november 1983, 
hvori det blev indskærpet, at i de tilfælde, hvor der er 
ydet ulovlig støtte, dvs. inden den endelige beslutning 
som omhandlet i EØF-Traktatens artikel 93, stk. 2, 
forelå, kan støtten kræves tilbagebetalt. 
Kommissionen opfordrer de øvrige medlemsstater og 
andre interesserede parter til senest en måned regnet fra 
datoen for denne meddelelse at fremsætte deres bemærk­
ninger vedrørende de pågældende foranstaltninger til: 
Kommissionen for De Europæiske Fællesskaber 
Rue de la Loi 200, 
B-1049 Bruxelles. 
Disse bemærkninger vil blive meddelt Italien.